บริงมีเดอะฮอไรซัน

บริงมีเดอะฮอไรซัน ( มักเรียกโดยย่อว่า BMTH) เป็นวงดนตรีร็อกสัญชาติอังกฤษจากเมืองเชฟฟีลด์ ยอร์คเชอร์ ก่อตั้งขึ้นในปี พ.ศ. 2547 ปัจจุบันประกอบไปด้วยสมาชิกวงทั้งหมด 5 คน ได้แก่ นักร้องนำ โอลิเวอร์ ไซกส์, มือกีตาร์นำ ลี มาเลีย, มือกีตาร์เบส แมตต์ คีน, มือกลอง แมตต์ นิโคลส์ และคีย์บอร์ด จอร์แดน ฟิช พวกเขาเซ็นสัญญากับค่ายอาร์ซีเอเรเคิดส์ และโคลัมเบียเรเคิดส์เฉพาะในสหรัฐอเมริกา แนวเพลงผลงานแรก ๆ ของวง ซึ่งรวมถึงอัลบั้มเปิดตัวที่ชื่อ เคานต์ยัวร์เบลสซิงส์ ได้ถูกจัดให้เป็นแนวเดทคอร์ แต่ต่อมาพวกเขาได้เริ่มผสมผสานกับแนวเมทัลคอร์มากขึ้นในอัลบั้มชุดต่อ ๆ มา ในอัลบั้มชุดที่ห้า แดตส์เดอะสปิริต มีการเปลี่ยนแปลงเป็นแนวร็อกที่มีความดุเดือดน้อยลง นอกจากนี้ ในอัลบั้มชุดที่หก แอโม มีการเปลี่ยนแปลงไปยังแนวเพลงอื่น ๆ เช่น อิเล็กทรอนิกา ป็อป และฮิปฮอป

บริงมีเดอะฮอไรซันออกจำหน่ายอัลบั้มแรก เคานต์ยัวร์เบลสซิงส์ ในปี พ.ศ. 2549 อัลบั้มนี้ได้รับการวิจารณ์ในหมู่คนจำนวนมาก หลังจากนั้นวงก็ได้ออกอัลบั้มที่สอง ซุยไซด์ซีซัน ในปี พ.ศ. 2551 ซึ่งมีความสร้างสรรค์มากขึ้น ต่อมาได้ออกอัลบั้มที่สาม แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต ในปี พ.ศ. 2553 ทำให้พวกเขามีชื่อเสียงในระดับนานาชาติมากยิ่งขึ้น โดยผสมผสานอิทธิพลจากดนตรีคลาสสิก อิเล็กทรอนิกา และป็อป ต่อมาวงได้ออกอัลบั้มเปิดตัวสังกัดค่ายเพลงใหญ่ ชื่ออัลบั้มว่า เซมพิเทอร์นัล ซึ่งเป็นอัลบั้มที่ประสบความสำเร็จในเชิงพาณิชย์ ได้รับการรับรองระดับทองคำในออสเตรเลีย (35,000) และระดับเงินในสหราชอาณาจักร (60,000) นอกจากอัลบั้มทั้งหกของวงแล้ว ยังมีผลงานอีพีที่มีอยู่สองชุดด้วยกัน

ประวัติ

การก่อตั้งและอีพีแรก (2545–2549)

สมาชิกผู้ก่อตั้งวงบริงมีเดอะฮอไรซันต่างมาจากภูมิหลังทางดนตรีอันหลากหลายของเมทัลและร็อก ทั้งแมตต์ นิโคลส์ และโอลิเวอร์ ไซกส์ ได้มีความสนใจในดนตรีเมทัลคอร์ของอเมริกัน อย่างวงนอร์มาจีน และสกายเคมฟอลลิง จากนั้นพวกเขาก็ได้ออกแสดงในตามงานฮาร์ดคอร์พังก์ต่าง ๆ ทั้งสองคนได้พบกับลี มาเลีย ต่อมาวงบริงมีเดอะฮอไรซันได้ก่อตั้งขึ้นอย่างเป็นทางการในเดือนมีนาคม พ.ศ. 2547 ขณะนั้นสมาชิกวงมีอายุเพียง 15 ถึง 17 ปี ไซกส์ มาเลีย และนิโคลส์ได้รับเคอร์ติส วอร์ด มาเป็นสมาชิกวง ซึ่งเขาอาศัยอยู่ที่รอเทอแรม และมีสมาชิกครบวงโดยการชวนแมตต์ คีน มาเป็นมือกีตาร์เบส ชื่อของวงได้มาจากภาพยนตร์เรื่อง คืนชีพกองทัพโจรสลัดสยองโลก โดยแจ็ก สแปร์โรว์ได้พูดว่า "นาว, บริงมีแดตฮอไรซัน"

สมาชิกวง 

สมาชิกปัจจุบัน
 โอลิเวอร์ ไซกส์ (Oliver Sykes) − นักร้องนำ, โปรแกรมมิง, คีย์บอร์ด (พ.ศ. 2547–ปัจจุบัน)
 ลี มาเลีย (Lee Malia) − กีตาร์นำ (พ.ศ. 2547–ปัจจุบัน) จังหวะกีตาร์, เสียงร้องประสาน (พ.ศ. 2555–ปัจจุบัน)
 แมตต์ คีน (Matt Kean) − กีตาร์เบส (พ.ศ. 2547–ปัจจุบัน)
 แมตต์ นิโคลส์ (Matt Nicholls) − กลอง, เพอร์คัชชัน (พ.ศ. 2547–ปัจจุบัน)
 จอร์แดน ฟิช (Jordan Fish) −คีย์บอร์ด, เพอร์คัชชัน, เสียงร้องประสาน (พ.ศ. 2555–ปัจจุบัน)

สมาชิกออกทัวร์ปัจจุบัน
 จอห์น โจนส์ (John Jones) − จังหวะกีตาร์, เสียงร้องประสาน (พ.ศ. 2557–ปัจจุบัน)

อดีตสมาชิก
 Curtis Ward – จังหวะกีตาร์ (พ.ศ. 2547–2552)
 Jona Weinhofen − จังหวะกีตาร์, เสียงร้อง (พ.ศ. 2552–2556)

อดีตสมาชิกออกทัวร์
 Dean Rowbotham − จังหวะกีตาร์ (พ.ศ. 2552)
 Robin Urbino – จังหวะกีตาร์ (พ.ศ. 2556)
 Tim Hillier-Brook − จังหวะกีตาร์ (พ.ศ. 2556)
 เบรนแดน แมกโดนัลด์ (Brendan MacDonald) − จังหวะกีตาร์, เสียงร้องประสาน (พ.ศ. 2556–2557)

เส้นเวลา

ผลงาน 

อัลบั้ม
 เคานต์ยัวร์เบลสซิงส์ (2549)
 ซูอิไซด์ซีซัน (2551)
 แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต (2553)
 เซมพิเทอร์นัล (2556)
 แดตส์เดอะสปิริต (2558)
 แอโม (2562)
 เพลงน่าฟัง... (2562)
 โพสต์มนุษย์: สยองขวัญเอาชีวิตรอด (2563)

อ้างอิง

แหล่งข้อมูลอื่น 

บริงมีเดอะฮอไรซัน ที่อินสตาแกรม
บริงมีเดอะฮอไรซัน ที่ยูทูบ
บริงมีเดอะฮอไรซัน ที่ทวิตเตอร์
บริงมีเดอะฮอไรซัน ที่ติ๊กต็อก

อินสตาแกรม

 
กลุ่มดนตรีที่ก่อตั้งในปี พ.ศ. 2547
กลุ่มดนตรีเฮฟวีเมทัลสัญชาติอังกฤษ
ศิลปินสังกัดโคลัมเบียเรเคิดส์
วงกลุ่มห้าสัญชาติอังกฤษ
กลุ่มดนตรีป็อปร็อกสัญชาติอังกฤษ
กลุ่มดนตรีจากเชฟฟีลด์